13.11.2024

**FTESË PËR SHPREHJE TË INTERESIT PËR SHËRBIMET**

**PËR MBLEDHJEN E TË DHËNAVE PËR ZBATIMIN E STUDIMIT TREJSER**

**(nr. ref. MK-MES-458030-CS-CQS/009-24)**

**Ministria e Arsimit dhe Shkencës**

**Projekti për avancimin e arsimit fillor - PEIP**

**Nr. kredie: 9182-MK**

**Shërbime konsulence - Kompani konsulence**

Republikës së Maqedonisë së Veriut i është miratuar kredi nga Banka Ndërkombëtare për Rindërtim dhe Zhvillim (Banka Botërore) për zbatimin e Projektit për Avancimin e Arsimit Fillor. Një pjesë e këtyre mjeteve financiare do të përdoren për të paguar obligimet që do të rrjedhin nga kontrata që do të lidhen për sigurimin e shërbimeve të mbledhjes së të dhënave për realizimin e studimi trejser për të përcaktuar punësueshmërinë e studentëve të universiteteve publike të diplomuar në vitin 2022/2023.

Shërbimet e konsulencës përfshijnë pjesëmarrjen në përcaktimin e kampionit përfaqësues dhe përgatitjen e pyetësorit, testimin e pyetësorit, zbatimin e intervistës, futjen e të dhënave në softuerin statistikor etj. Kohëzgjatja e parashikuar e kontratës është 4 muaj. Përshkrim i detajuar i detyrave të punës në gjuhën angleze është e disponueshme në ESJN në https://e-nabavki.gov.mk/PublicAccess/home.aspx#/international-donor-announcements dhe në faqen e internetit të Ministrisë së Arsimit dhe Shkencës. : https: //mon.gov.mk/peip

Ministria e Arsimit dhe Shkencës fton kompanitë/firmat konsulente përkatëse (“Konsulentët”) të shprehin interesin e tyre për sigurimin e shërbimeve. **Konsulentët e interesuar duhet të dorëzojnë informacione/dokumente (portofoli i kompanisë)me të cilët do të konfirmojnë se ata plotësojnë kualifikimet e kërkuara dhe përvojën edekuate për të kryer shërbimet**. Kualifikimet që kompania duhet të posedojë për t'u përzgjedhur në listën e shkurtër të konsulentëve janë:

1. Konsulenti duhet të jetë kompani ose organizatë me numër të mjaftueshëm të punonjësve dhe/ose anëtarëve për të zbatuar hulumtime në terren në të gjithë territorin e Republikës së Maqedonisë së Veriut gjatë periudhës së shkurtër të zbatimit të kontratës.
2. Konsulenti duhet të ketë të paktën dy vjet përvojë në zbatimin e hulumtimeve të mendimit publik me 1000 apo më shumë të anketuar në Republikën e Maqedonisë së Veriut. Përvoja e punës në projekte të financuara nga Banka Botërore ose organizata të tjera ndërkombëtare do të konsiderohet si përparësi. Projekte të ngjashme të realizuara në fushën e arsimit dhe/ose punësimit gjithashtu do të konsiderohet si përparësi.
3. Konsulenti duhet të dëshmojë se ka kapacitet për planifikim dhe logjistikë për organizimin e kërkimeve të vëllimit të ngjajshëm . Konsulenti gjithashtu duhet të demonstrojë disponueshmërinë e rrjetit të personelit për mbledhjen dhe futjen e të dhënave në formë elektronike.
4. Konsulenti duhet t'i ketë në dispozicion edhe ekspertët kryesorë në vijim \*:

- udhëheqës i ekipit me të paktën pesë vjet përvojë kërkimore, me njohuri për metodat e kërkimit dhe metodologjinë e zbatimit të anketave

- të paktën një anëtar i ekipit me njohuri të shkëlqyera të SPSS, STATA ose softuer tjetër statistikor dhe përvojë në kodim, futjen dhe përpunimin e të dhënave

- të paktën një anëtar i ekipit i cili është specialist i edukimit për nevojat e zbatimit të anketave në fushën e arsimit.

\* Në këtë fazë të parë të procedurës, e cila përcakton listën e shkurtër të kompanive më të kualifikuara, biografitë profesionale të kuadrit nuk do të vlerësohen individualisht.

Konsulentët mund të bashkohen me kompani të tjera në formën e paraqitjes së përbashkët ose nën-konsulencës për të forcuar kualifikimet. Shoqatat e tilla mund të jenë në formën "grupi konsulentësh" ose "nën-konsulentësh". Në rastin "grupi konsulentësh", anëtarët e grupit do të vlerësohen si grup për qëllimet e formimit të listës së shkurtër dhe do të jenë bashkërisht dhe individualisht përgjegjës për kryerjen e shërbimeve dhe të gjithë anëtarët do të nënshkruajnë kontratën në rast të ndarjes së grupit të njejtë. Konsulentët e interesuar duhet të deklarojnë qartë në deklaratat e tyre të interesit strukturën e "shoqërimit" të tyre dhe detyrimet e secilit prej anëtarëve dhe/ose nënkonsulentëve. Deklaratat e paqarta të interesit në kuptim të "në shoqëri/lidhje/bashkëpunim me" dhe të ngjashme nuk mund të merren parasysh gjatë përcaktimit të listës së shkurtër të kompanive më të kualifikuara. Sipas parimit "një deklaratë interesi nga një kompani konsulence", çdo kompani mund të vendosë nëse do të marrë pjesë si nënkonsulent ose si konsulent i pavarur ose si partner në grup konsulentësh. Një kompani mund të parashtrojë vetëm një deklaratë interesi në të njëjtin proces prokurimi si konsulent i pavarur ose si partner në grup konsulentësh. Asnjë kompani nuk mund të jetë nënkonsulent nëse ka dorëzuar deklaratë interesi si konsulent i pavarur ose si anëtar i grupit konsulentësh për të njëjtin proces prokurimi. Kompania e cila paraqitet si nënkonsulent mund të marrë pjesë në më shumë se një deklaratë interesi, por vetëm si nënkonsulent.

Përzgjedhja do të bëhet në bazë të procedurës për përzgjedhje të bazuar në kualifikimet e konsulentëve (Selection Based on Consultants’ Qualifications) në përputhje me procedurat e prokurimit të Bankës Botërore të përcaktuara në Rregulloren e Prokurimit të Bankës Botërore për financimin e projektet e investimeve ("Rregullorja e Prokurimit") (Procurement Regulations for IPF Borrowers dated July 2016, revised November 2017, and August 2018- “Procurement Regulations”).

Informacione shtesë mund të merren në adresën e mëposhtme gjatë orarit të punës nga ora 08:30 deri në 16:30.

Deklaratat e interesit (letër interesi dhe portofol me kapacitet organizativ dhe referencat e kompanisë përmes së cilës përfaqësohet përmbushja e kritereve të lartëshënuara) në gjuhën angleze ose maqedonase duhet të dorëzohen në formë elektronike më së von deri më 27.11.2024 në adresat elektronike në vazhdim:

danijela.maneva@mon.gov.mk (CC: igor.krstevski@mon.gov.mk)

(me shënim/lëndë: Deklaratë interesi sipas shpalljes nr. 009-24)